
KIRISH
Kurs ishining dolzarbligi. So‘nggi yillarda yurtimizda yuz berayotgan keskin yangilanish va tub o‘zgarishlar insoniyat hayotidagi barcha sohalarni globallashuv va integratsiyalashuv jarayonlari nuqtai nazaridan yangicha qarashlar, tushunchalar va munosabatlar bilan qayta ko‘zdan kechirishni taqazo etmoqda. Hozirgi kunda butun dunyo bo‘ylab har bir sohada globallashuv va integratsiya jarayonlari o‘z aksini ko‘rsatmoqda. Shu qatorda taʼlim ham davlat siyosatining ustuvor sohasiga aylandi va ushbu sohada taʼlimni yangicha innovatsion g‘oyalar asosida rivojlantirish bo‘yicha islohotlar amalga oshirila boshlandi. 
Jamiyat va hayotda sodir bo‘layotgan yangilanishlar taʼlim tizimiga ham yangicha innovatsion yondashuvni, taʼlim, fan va ishlab chiqarish o‘rtasidagi integratsiya jarayonlarini yanada tezlashtirishga zamin yaratadi, natijada yangicha innovatsiyalarni taʼlim jarayoniga tatbiq etish dolzarb masalalar qatoridan joy oldi. 
Taʼlim sifati va samaradorligini oshirishda xorij tajribalarni o‘rganish, tizimga xalqaro standartlar talablarining joriy yetilishi muhim ahamiyat kasb yetadi. Taʼlim sifatini baholash bo‘yicha xalqaro tajribalarni o‘rganish, mavjud tizim bi lan qiyosiy, xalqaro va xorijiy tashkilotlar bilan yaqindan hamkorlik qilish, tizimda taʼlim sifatini baholash bo‘yicha xalqaro loyihalarni joriy qilish, zamon talablariga javob beradigan munosib milliy baholash tizimini takomillashtirish muhim sanaladi.
Kurs ishining o‘rganilganlik darajasi va metodologiyasi.  Kurs ishini shakllantirish va uni o‘rganish davomida quyidagi normativ-huquqiy hujjatlar hamda adabiyotlarga murojaat qildik: O‘zbekiston Respublikasi Prezidentining 2019-yil 29-apreldagi «O‘zbekiston Respublikasi Xalq taʼlimi tizimini 2030-yilgacha rivojlantirish konsepsiyasini tasdiqlash to‘g‘risida» gi 5712-son Farmoni,  Vazirlar Mahkamasining 2018-yil 8-dekabrdagi “Xalq taʼlimi tizimida taʼlim sifatini baholash sohasidagi xalqaro tadqiqotlarni tashkil etish chora-tadbirlari to‘g‘risida”gi 997-son qarori, O‘zbekiston Respublikasi Prezidentining 2018-yil 21-sentyabrdagi PF-5544-son “2019-2021 yillarda O‘zbekiston Respublikasini innovatsion rivojlantirish strategiyasini tasdiqlash to‘g‘risida” Farmoni, O‘zbekiston Respublikasning 2018-yil 5-iyundagi PQ-3775-son «Oliy taʼlim muassasalarida taʼlim sifatini oshirish va ularning mamlakatda amalga oshirilayotgan keng qamrovli islohotlarda faol ishtirokini taʼminlash bo‘yicha qo‘shimcha chora-tadbirlar to‘g‘risida”gi Qarori, “PISA: естественнонаучная грамотность” xalqaro jurnali, “PISA 2015 Assessment and Analytical Framework”  xalqaro jurnali, “Achievement of 15-year-olds in England: PISA 2018 results” xalqaro jurnali va boshqa shu kabi adabiyotlardan foydalandik.
Kurs ishining obyekti. Kurs ishining obyektini O‘zbekistonda milliy va xalqaro baholash tizimini bir-biriga mos ravishda shakllantirish tashkil etadi.
Kurs ishining predmeti. Milliy va xalqaro baholash tizimini tahlil qilish va milliy ta’lim tizimida tutgan o`rnini tahlil qilishdan iborat.
Kurs ishining maqsadi. Mamlakatimizda ta’lim sifatini xalqaro talab darajasida shakllantirish mezonlari va istiqbollarini o`rganish hisoblanadi. 
Kurs ishining vazifasi. Ta’lim jarayonidagi milliy baholash tizimini zamon talabiga mos, xalqaro standartlarga javob beradigan holatga o‘tkazishda amalga oshirilishi lozim bo`lgan ishlarni tahlil qilish va ularning ta’lim sifatini oshirishdagi rolini ochib berish tashkil qiladi. 
Kurs ishining tarkibiy tuzilishi: Ushbu kurs ishi kirish, 2 bob, 4 ta paragraf, xulosa, foydalanilgan adabiyotlar va 38 betdan tashkil topgan.


I BOB. TAʼLIM MAZMUNIGA QO‘YILADIGAN ZAMONAVIY TALABLAR
1.1. Xalqaro baholash tizimining asosiy xususiyatlari va taʼlim sohasidagi ahamiyati.
O‘zbekiston Respublikasi Prezidentining 2019-yil 29-apreldagi «O‘zbekiston Respublikasi Xalq taʼlimi tizimini 2030-yilgacha rivojlantirish konsepsiyasini tasdiqlash to‘g‘risida» gi 5712-son Farmonida 2030-yilga kelib PISA xalqaro dasturi reytingida jahonning birinchi 30 ta ilg‘or mamlakatlari qatoriga kirishiga yerishish hamda xalq taʼlimi tizimida taʼlim sifatini baholash sohasidagi xalqaro tadqiqotlarni tashkil etish asosida taʼlim sifatini baholashning milliy tizimini yaratish vazifalari belgilangan[footnoteRef:1].O‘zbekiston Respublikasi Vazirlar Mahkamasining “Xalq taʼlimi tizimida taʼlim sifatini baholash sohasidagi xalqaro tadqiqotlarini tashkil etish chora tadbirlari to‘g‘risida” gi 997-sonli qarorida eng ustuvor vazifa qilib quyidagilar olindi: [1:  O‘zbekiston Respublikasi Prezidentining 2019-yil 29-apreldagi «O‘zbekiston Respublikasi Xalq taʼlimi tizimini 2030-yilgacha rivojlantirish konsepsiyasini tasdiqlash to‘g‘risida» gi 5712-son Farmoni(Qonun hujjatlari ma’lumotlari milliy bazasi, 29.04.2019-y., 06/19/5712/3034-son)] 

- xalqaro tadqiqotlar natijalariga asoslangan holda o‘qish;
- PISA, PIRLS, baholash dasturi yo‘nalishidagi savollar milliy bazasini yaratish va o‘quv dasturlariga integratsiya qilish.
O‘zbekiston Respublikasida xalq taʼlimi tizimida olib borilayotgan amaliy ishlar, taʼlim sifatini baholash sohasidagi xalqaro tadqiqotlarning tashkil yetilishi to‘g‘risida hukumat qarorining qabul qilinishi taʼlim sohasidagi yutuqlarni baholash xalqaro assotsiatsiyasidek (IYEA) nufuzli tashkilot bilan hamkorlik aloqalarining yo‘lga qo‘yilishi taʼlim tizimida muhim ahamiyat kasb etadi.[footnoteRef:2] [2:  O‘zbekiston Respublikasi Vazirlar Mahkamasining "Xalq taʼlimi tizimida taʼlim sifatini baholash sohasidagi xalqaro tadqiqotlarini tashkil etish chora tadbirlari to‘g‘risida"gi 997 -sonli qarori(Qonun hujjatlari ma’lumotlari milliy bazasi, 08.12.2018-y., 06/19/5712/3024-son)] 

PISA - o‘quvchilarni taʼlim sohasidagi yutuqlarini jahon davlatlaridagi maktab o‘quvchilarining bilimi va ularni amaliyotda qo‘llay olish mahoratinibaholash bo‘yicha xalqaro dastur bo‘lib, asosiy maqsadi - 15 yoshli o‘quvchilarning o‘qish savodxonligi, matematika, tabiiy fanlar bo‘yicha savodxonlik darajalarini turli xil testlar ko‘rinishida baholashdan iboratdir. Ushbu loyihalar o‘quvchilarning ijodiy va tanqidiy fikrlashlariga, olgan bilimlarini hayotda qo‘llay olish qobiliyatlariga baho berish va keyinchalik bu ko‘nikmalarni hosil qilishga undashdir. Ushbu dastur 1997 yilda joriy etilgan bo‘lib, har uch yilda bir marta o‘tkazib kelinadi. PISA dasturi taʼlim sohasidagi davlat siyosatiga taʼsir ko‘rsatib, har bir davlat o‘tkazgan tadqiqot natijalari asosida o‘zining taʼlim sohasidagi yutuq va kamchiliklarini aniqlab, boshqa davlatlarga nisbatan mavqyeini taqqoslaydi. Taʼlim tizimini takomillashtirish va rivojlantirishda o‘z strategiyasini belgilab oladi.
PIRLS (Progress in International Reading and Literacy Study) boshlang‟ich sinf o‘quvchilarining matnni o‘qib tushunish darajasini baholash bo‘yicha xalqaro tadqiqot dasturidir. PIRLS - tadqiqotida 50 dan ortiq davlatlar ishtirok yetib kelmoqda. Mazkur xalqaro tadqiqotning maqsadi turli xil taʼlim tizimidan iborat bo‘lgan davlatlardagi boshlang‘ich maktab o‘quvchilarining matnni o‘qish va qabul qilish bo‘yicha tayyorgarligi hamda o‘quvchilarning har xil yutuqlarga yerishishga sabab bo‘luvchi taʼlim tizimidagi o‘ziga xos xususiyatlarni aniqlash va baholashdan iborat.
PIRLS dasturi 2001-yilda taʼlim sohasidagi yutuqlarni baholash xalqaro assotsiatsiyasi tomonidan tashkil etilgan. Har besh yilda o‘tkaziladigan PIRLS dasturi 4-sinf o‘quvchilarining o‘qish savodxonligini xalqaro darajada baholaydi. O‘qish savodxonligi o‘quvchilarning ilmiy va shaxsiy muvaffaqiyatini o‘sishi uchun asos bo‘lib xizmat qiladi. So‘nggi yillarda mamlakatimizda amalga oshirilayotgan islohotlar natijasida ulkan iqtisodiy o‘sish ko‘rsatkichlariga yerishilayotganligi barcha sohalarda malakali kadrlar va yetuk mutaxassilarga bo‘lgan talabni yanada oshirmoqda. Bu o‘z-o‘zidan o‘quvchilarimizning darslarga qiziqishlarini oshirish va o‘qituvchilarning har tomonlama taʼlim tarbiyaga e’tiborini kuchaytirishni talab etadi.[footnoteRef:3] [3:  “PISA: естественнонаучная грамотность” xalqaro jurnali. Minsk.2020. 25-bet] 

Yuqoridagi talablarning taʼlim tizimi uchun juda muhim yekanligi, aksariyat xorijiy davlatlardagi kabi taʼlim va fan sohalari rivojlanishini baholash va monitoring qilish orqali taʼlim sifatini oshirishga qaratilgan ilg‘or tajribalarni sohaga jalb qilish kerakligini anglatadi. Davlatimizga taʼlim sifatini baholash xalqaro tadqiqotlarida ishtirok etish tadqiqotlarda olingan natijalar mamlakatdagi taʼlim sifati va uning xalqaro standartlarni hisobga olgan holda egallagan o‘rni to‘g‘risida xulosalar chiqarish imkonini beradi. O‘quvchilarni xalqaro PISA, PIRLS baholashning asl mohiyati o‘quvchilarda tafakkur uyg‘oqligi, ularni ixtirochi, ijodkorlikka o‘rgatishning asosiy belgisi hisoblanadi.
O‘zbekistonda taʼlim tizimiga xalqaro tajribadan kelib chiqqan holda o‘quvchilarning bilim darajasini baholash va monitoring qilishning “Milliy dasturi”ni yaratish hozirgi kun talabiga mos keladi. Yana shuni aytish joizki, ushbu dastur zamon bilan hamnafas qadam tashlaydi hamda o‘zining baholash mezonlarini zamonaviy talablarga muvofiq ravishda takomillashtirib boradi.
Dunyo davlatlari taʼlim tizimlari o‘zaro uyg‘un holda rivojlanishi uchun turli mamlakatlarning taʼlim tizimlarini baholashning umumiy dasturlari yaratilgan Shunday dasturlardan biri bu PIRLS. PIRLS - (Progress in International Reading Literacy Study — xalqaro o‘qish savodxonligini o‘rganishdagi yuksalish) — bu turli mamlakatlarda boshlang‘ich sinfda tahsil oluvchi o‘quvchi yoshlarning matnni o‘qish va tushunish darajalari sifatini baholab beruvchi xalqaro baholash tizimidir.
Ushbu sinov turi har 5 yilda bir marta o‘tkazishga mo‘ljallangan bo‘lib, uning oxirgi 2016-yilgi tadqiqotlari natijalariga ko‘ra Rossiya Federatsiyasi yetakchilik qilmoqda. Sodda tilda aytganda, PIRLS - o‘quvchilarning matnni o‘qish va tushunish darajasini baholash. PIRLS va boshqa taʼlim sifatini baholash xalqaro tadqiqotlarida ishtirok etish O‘zbekistonga nima beradi, degan savolga quyidagicha javob berish mumkin:
1.Tadqiqotlarda olingan natijalar mamlakatdagi taʼlim sifati va uning xalqaro standartlarni hisobga olgan holda egallagan o‘rni to‘g‘risida xulosalar chiqarish imkonini beradi;
2. Milliy taʼlim tizimini isloh qilish, taʼlim mazmunini, pedagog kadrlar tayyorlash va ularni malakasini oshirish dasturlarini takomillashtirish hamda mutaxassislar tomonidan darsliklarning yangi avlodini yaratishda qo‘llaniladi;
3. Xalqaro tadqiqotlar taʼlim sohasidagi milliy tadqiqotlarni sifatli o‘tkazishga ijobiy taʼsir ko‘rsatadi;
4. Xalqaro standartlar darajasida yuqori iqtisodiy samaraga asoslangan milliy baholash tizimini yaratish imkonini beradi.
5. O‘zbekistonda turli tashkilotlarning yetakchi mutaxassislarini jalb qilgan holda xalqaro tadqiqotlarda ishtirok etish orqali mahalliy mutaxassislarimizda monitoring tadqiqotlarini o‘tkazish madaniyati rivojlanadi, taʼlim sifati xalqaro baholash standartlariga moslashadi;
6. Milliy taʼlim sifatini baholashdagi nazorat materiallarini xalqaro tadqiqotlarda qo‘llaniladigan nazorat materiallari sifati darajasida ishlab chiqish imkonini beradi.
PIRLS tadqiqotida o‘quvchilar dars vaqtida va maktabdan tashqari vaqtlarida ishlatadigan o‘qishning ikki turi baholanadi:
1) o‘quvchining adabiy tajribasini baholash maqsadida o‘qish ;
2) maʼlumotni o‘zlashtirish va undan foydalanish maqsadida o‘qish.
Tadqiqotning konseptual qoidalariga muvofiq, badiiy va informatsion (ilmiy ommabop ) matnlarni o‘qiyotganda o‘qish qobiliyatining to‘rtta guruhi baholanadi:
· aniq ko‘rsatilgan maʼlumotlarni topish;
· xulosalarni shakllantirish;
· maʼlumotlarni talqin va sintez qilish;
· mazmuni, til xususiyatlari va matn tuzilishini tahlil qilish va baholash.
Natijalarni baholash tartibi PIRLS da bajarilgan ishlarni sifatli va miqdoriy baholash uchun quyidagi tizim qo‘llaniladi:
- javobni tanlash usulidagi to‘g‘ri javoblar 1 ball bilan baholanadi;
- mavzu ketma-ketligini belgilash borasidagi to‘g‘ri javoblar 1 ball bilan baholanadi;
- yerkin javob berishg kerak bo‘lgan topshiriqlar vazifaning murakkabligiga qarab 1 balldan 3 ballgacha baholanadi.
Natijalarni yakuniy qayta ishlash uchun zamonaviy sinov nazariyasi qo‘llaniladi. PIRLS 2011 tadqiqotida 45 mamlakatdan 325000 o‘quvchi qatnashdi. Rossiyadan, PIRLS-2011 tadqiqotida mamlakatning 42 mintaqasidagi 202 ta taʼlim muassasalarining 4461 boshlang‘ich maktab bitiruvchilari qatnashdilar.
Anʼanaga ko‘ra, tadqiqotlarda Angliya, Shimoliy Irlandiya, Belgiyaning fransuz tilida so‘zlashuvchi qismi va Gonkong mustaqil ishtirokchilar sifatida qatnashdi, chunki ularning taʼlim tizimi sezilarli farqlarga ega. Tadqiqotda ishtirok etuvchi har bir mamlakatning 150-200 maktabidan 4000 ga yaqin o‘quvchilar qatnashgan. 2011 yil maʼlumotlariga ko‘ra Gonkong, Rossiya, Finlyandiya va Singapurda o‘quvchilar o‘qishni yaxshi o‘zlashtiradilar.[footnoteRef:4] [4:  “PISA: естественнонаучная грамотность” xalqaro jurnali. Minsk.2020. 35-bet] 

Ushbu davlatlarning to‘rtinchi sinf o‘quvchilari barcha ishtirok yetgan boshqa davlatlar orasida yeng yaxshi natijalarni ko‘rsatdilar. Ushbu mamlakatlarning o‘rtacha ballari orasidagi farq unchalik katta emas. Boshqa ishtirokchi davlatlarning natijalari yetakchi to‘rt mamlakatning natijalaridan ancha past.
Rus o‘quvchilarining o‘rtacha balli 568. PIRLS tadqiqotlarining 4 martalik natijalari:
PIRLS 2001: 1)Shvetsiya - 561 ball 2)Niderlandiya - 554 ball 3)Angliya - 553 ball
PIRLS 2006: 1)Rossiya - 565 2)Gonkong - 564 3)Kanada - 560
PIRLS 2011: 1)Gonkong - 571 2)Rossiya - 568 3)Finlandiya – 568
PIRLS 2016: 1)Rossiya - 581 2)Singapur - 576 3) Gonkong - 569
2021 yilda o‘tkazilishi rejalashtirilgan PIRLS baholash tizimi o‘qishning asosini qamrab oluvchi keng qamrovli maqsadlarga asoslangan - adabiy tajriba, maʼlumot olish va undan foydalanish, internetda maʼlumot qidirish. PIRLS o‘qish taʼlimini takomillashtirish uchun dalillarga asoslangan qarorlar qabul qilish imkoniyatini beradi. Davlatlar PIRLSdan quyidagi maqsadlarda foydalanadilar:
· Global miqyosida taʼlim tizimi darajasidagi yutuqlarning tendensiyalarini kuzatib borish; 
· Yangi yoki qayta ko‘rib chiqilgan taʼlim siyosatining taʼsirini kuzatib borish;
·  Taʼlimning zaif nuqtalarini belgilash va o‘quv islohotini amalga oshirish; 
· PIRLS maʼlumotlarini tadqiq va tahlil qilish orqali o‘qitish va o‘qishni takomillashtirish; 
· Adolatlilikni kuzatish yoki qo‘shimcha sinflarda o‘quvchilarni baholash kabi tegishli ishlarni olib borish; 
· O‘qishni va o‘qitishni o‘rganish.


1.2. PISA, PIRLS, TIMSS xalqaro baholash dasturlarining ta’lim tizimidagi roli.
PISA taʼlim turi bu o‘quvchilarning o‘qish, matematika va tabiiy fanlardan savodxonligini baholashga qaratilgan xalqaro baholash dasturi bo‘lib, uning natijalari asosida dunyo mamlakatlari o‘quv dasturlarida mavjud talablar doirasida o‘quvchilarning bilim va ko‘nikmalarini hayotiy vaziyatlarda qo‘llash, fikrlash va muloqot qilish qobiliyatlarini aniqlashga qaratilgan. Shu bilan birga, bu hech qanday o‘quv dasturini belgilamaydi, targ‘ib qilmaydi va umumiy ye’tirof etishni taqozo yetmaydi. PISA tadqiqoti Iqtisodiy hamkorlik va taraqqiyot tashkiloti (IHTT), Organization for Economic Cooperation and Development(OYECD) tomonidan amalga oshiriladi. Tadqiqot ilk bora 2000-yili o‘tkazilgan va 3 yilda bir marotaba o‘tkaziladi. PISA tadqiqotlari har uch yilda o‘tkazilishiga sabab shuki PISAning asosiy vazifasi aʼzo mamlakatlarni taʼlim siyosatiga oid maʼlumotlar bilan taʼminlash, qarorlar qabul qilishda ularni qo‘llab-quvvatlashdan iborat. Tadqiqotning har uch yilda o‘tkazilishi esa mamlakatlarga siyosiy qarorlar va tegishli dasturlarning taʼsirini hisobga olish uchun maʼlumot va tahlillarni ichiga olgan holda o‘z vaqtida axborot berish imkoniyatini yaratadi. Shu bilan birga, mamlakatlar bu davr davomida o‘z taʼlim tizimida kelajakda erishish ko‘zda tutilgan maqsadlarni aniqlab olishiga imkon beradi. PISA tadqiqotlarida asosan 15 yoshli o‘quvchilar qatnashishining sababi Iqtisodiy hamkorlik va taraqqiyot tashkiloti(IHTT)ga aʼzo aksariyat davlatlarda 15 yosh majburiy taʼlim bosqichining yakuniy davri hisoblanadi.[footnoteRef:5] Savodxonlikni baholashda uyidagi kompetensiyalarni o‘quvchilarning tabiiy fanlardan savodxonligini aniqlashda qo‘llaniladigan kompetensiyalar misolida ko‘rib chiqamiz mumkin:  [5:  “PISA 2015 Assessment and Analytical Framework”  xalqaro jurnali. USA.2015.C-20] 

-Hodisalarni ilmiy jihatdan tushuntira olish kompetensiyasi. 
- Ilmiy-tadqiqotlarni loyihalash va baholash kompetensiyasi. 
- Maʼlumotlar va dalillarni ilmiy talqin qilish kompetensiyasi.
Mamlakatimizda taʼlimni isloh qilish ustuvor vazifalardan biriga aylangan bugungi kunda 2021-yilda o‘tkaziladigan PISA baholash dasturida 85 davlat qatori O‘zbekiston ham ilk marotaba qatnashadi. Bu, o‘z navbatida, o‘quvchilarning tadqiqotga munosib tayyorgarlik ko‘rishini talab etadi. Bunda o‘quvchilarimiz qimmatli tahlil va xulosalarni olishi hamda xalqaro miqyosda o‘zini munosib namoyon etishi mumkin. 1990-yillarning oxirida taʼlim siyosatini ishlab chiqish uchun tadqiqotlarda aniq ilmiy yondashuvni qo‘llash g‘oyasi Iqtisodiy hamkorlik va taraqqiyot tashkiloti tomonidan o‘quvchilarning taʼlimdagi yutuqlarini baholash bo‘yicha xalqaro dastur – PISA tadqiqoti yaratilishiga olib keldi. PISA tadqiqotida baholashning asosi, bu – matematika, o‘qish, tabiiy fanlar va qator innovatsion sohalar bo‘yicha jahon miqyosida muvofiqlashtirilgan topshiriqlar to‘plamidir. Bunday baholash har 3 yilda ishtirokchi mamlakatlarning 15 yoshli o‘quvchilari o‘rtasida tasodifiy tanlov asosida o‘tkaziladi. PISA fanlarga oid bilimlarni, shuningdek,o‘quvchilarning shu bilimlarni hatto notanish kontekstda ham ijodiy qo‘llash qobiliyatini baholaydi. Shuningdek, bu dastur 16 yoshdan 65 yoshgacha bo‘lgan insonlar o‘rtasida o‘qish savodxonligi, matematik savodxonlik hamda axborot kommunikatsiya texnologiyasi (AKT) sohasidagi bilimlarni o‘lchaydigan PIAAC dasturi bilan chambarchas bog‘liq. PISA tadqiqotlari har bir mamlakatga o‘zining kuchli va zaif tomonlarini dunyo taʼlim tizimi bilan qiyoslash imkonini beradi. Shuningdek, xorijiy investitsiyalarni jalb yetadi, yaʼni investorlar mamlakatda bilimli, malakali kadrlar bormi, degan savolga bu tadqiqot natijalari orqali javob topadi. 2021-yildagi PISA tadqiqotida matematik savodxonlik darajasini tekshirish ustuvorlik kasb etadi. Maʼlumot uchun, PISA tadqiqotiga tayyorgarlik ko‘rish uchun matematik savodxonlik yo‘nalishi bo‘yicha smartfondan foydalanish, daraja xossalarining go‘zalligi, xarid qilish qarori, navigatsiya kabi topshiriqlarni bajarib, shug‘ullanish kerak bo‘ladi. Bu borada jahon tajribasida e’tibor qaratsak, PISA tahlillari: Estoniya yeng yuqori reytingga yerishgan mamlakatlardan biri bo‘lib, Estoniya PISA-2015 tadqiqotida matematika, o‘qish va tabiiy fanlar savodxonligi bo‘yicha yeng yuqori reytingga ega bo‘lgan o‘nta mamlakatning biri yedi. Bu muvaffaqiyat uchun kichkina Boltiqbo‘yi davlati “Yangi Finlyandiya” deya atala boshlandi. Chunonchi, 2015-yilda Estoniya matematika va tabiiy fanlar bo‘yicha Finlyandiyadan o‘zib ketdi. Finlyandiyalik ekspertlar 1990-yillardagi taʼlim islohotlari masalalari bo‘yicha yestoniyalik hamkasblariga maslahatlar berdi. Darhaqiqat, bu mamlakatlar muvaffaqiyatida qandaydir umumiylik bor: har ikki mamlakatda, ongli ravishda qilingan niyat bo‘ladimi yoki madaniy xususiyatmi, taʼlimdagi tenglik katta qadriyat sifatida tan olinadi. Bu yaxshi taʼminlangan yoki kam taʼminlangan oilalardan chiqqan bolalarning natijalaridagi minimal tafovutlar bilan tasdiqlanadi. Estoniya taʼlim tizimi muvaffaqiyatlari siri shundan iboratki, Estoniyada ijtimoiyiqtisodiy omillarning taʼsiri boshqa mamlakatlarga qaraganda ancha past. Bu jihatdan Yestoniya o‘quvchilarning ijtimoiy-iqtisodiy maqomi va ularning natijalari orasidagi bog‘liqlik ancha ochiq bo‘lgan Avstriya, Fransiya va Germaniya kabi mamlakatlarga qaraganda Kanada, Gonkong va Norvegiyaga yaqinroqdir. PISA-2015 natijalari yuzasidan alohida eʼtiborga molik omil, bu – maksimal darajaga erishgan o‘quvchilar soni emas, 3 muhim yo‘nalishning har birida past ko‘rsatkichlarga ega o‘quvchilar sonining kamligi. Majburiy taʼlim 7 yoshdan boshlanadi, 3-4 yoshli bolalarning katta qismi davlat bog‘chalariga boradi. Bitta tarbiyachiga to‘g‘ri keladigan tarbiyalanuvchilar sonining nisbati Iqtisodiy hamkorlik va taraqqiyot tashkiloti reytingi bo‘yicha o‘rtachaning yarmini tashkil etadi. Yosh shkalasining ikkinchi uchida – o‘rta maktabni muvaffaqiyatli tugatgan ko‘p sonli o‘quvchilar turadi (sanoati rivojlangan mamlakatlar ichida yeng yuqori ko‘rsatkichlardan biri), buni ijtimoiy kelib chiqishidan qatʼiy nazar har bir o‘quvchiga ko‘rsatilayotgan yuqori darajadagi ishonch tasdiqlaydi.[footnoteRef:6] Mustaqillikka erishganidan so‘ng Estoniya markazlashmagan taʼlim tizimiga o‘tdi va maktablarga maʼlum darajada avtonomiya, taʼlim dasturi va budjet bo‘yicha qaror qabul qilish huquqi, o‘qituvchilarni ishga olish va bo‘shatish imkonini berdi. Maktab yoshidagi bolalar sonining qisqarishi yeston taʼlim tizimi yetarli darajada kontingent yashaydigan joylarda maktablar bo‘lishini, shu bilan birga maktab uchun zarur bo‘lgan kontingent sonini nazorat qilishi shartligini talab qiladi. PISA kabi xalqaro tadqiqotlarida muvaffaqiyatli ishtirok etish uchun nima qilish kerak? Yaxshi natijalar ko‘rsatish uchun hech bo‘lmaganda 2 maqsadga ega bo‘lish kerak: birinchisi, o‘qituvchilar va ular ishlaydigan, foydalanadigan materiallarni tayyorlashdir. Zero xalqaro tadqiqotlarda bejizga maktablarda taʼlim sifati o‘qituvchilarning kasbiy darajasiga bog‘liq, deb aytishmaydi. Demak, o‘qituvchilarni tayyorlashga mablag‘ ajratish va yangi o‘quv materiallarini yaratish kerak. Tegishli vazirliklar malaka oshirish tizimiga investitsiya kiritishi, moliyalashtirishi va uslubiy qo‘llab-quvvatlash uchun shart-sharoitlar yaratishi lozim. Xalqaro tadqiqotlardagi natijalarni yaxshilash uchun o‘qituvchilarni maqsadli tayyorlash va taʼlim jarayonida o‘qitish metodikasi va ustuvor tamoyillarni o‘zgartirish zarur. Buning uchun biz o‘qituvchilarni tayyorlashimiz, rivojlantiruvchi taʼlimning yanada faol tizimini tatbiq etishimiz va o‘qituvchilarni taʼlim jarayonida yanada muvaffaqiyatli foydalana oladigan materiallar bilan taʼminlashimiz kerak. [6:  “PISA 2015 Assessment and Analytical Framework”  xalqaro jurnali. USA.2015.C-25] 

Vazirlar Mahkamasining 2018 yil 8 dekabrdagi “Xalq taʼlimi tizimida taʼlim sifatini baholash sohasidagi xalqaro tadqiqotlarni tashkil etish chora-tadbirlari to‘g‘risida”gi 997-son qarori [footnoteRef:7]Respublika xalq taʼlimi tizimida taʼlim sifatini baholash sohasidagi xalqaro tadqiqotlarni tashkil etish, xalqaro aloqalarni o‘rnatish, o‘quvchi-yoshlarning ilmiy-tadqiqot va innovatsiya faoliyatini, eng avvalo, yosh avlodning ijodiy g‘oyalari va ijodkorligini har tomonlama qo‘llab-quvvatlash hamda rag‘batlantirish maqsadida chiqarilgan.  [7:  Vazirlar Mahkamasining 2018 yil 8 dekabrdagi “Xalq taʼlimi tizimida taʼlim sifatini baholash sohasidagi xalqaro tadqiqotlarni tashkil etish chora-tadbirlari to‘g‘risida”gi 997-son qarori(Qonun hujjatlari ma’lumotlari milliy bazasi, 08.12.2018-y., 06/19/5712/3024-son)] 

Qarorda quyidagi xalqaro baholash dasturlari bo‘yicha xalqaro tadqiqotlar tashkil yetilishi qayd etilgan:
Progress in International Reading and Literacy Study (PIRLS) — boshlang‘ich 4-sinf o‘quvchilarining matnni o‘qish va tushunish darajasini baholash uchun; 
Trends in International Mathematics and Science Study (TIMSS) — 4 va 8-sinf o‘quvchilarining matematika va tabiiy yo‘nalishdagi fanlardan o‘zlashtirish darajasini baholash uchun;
The Programme for International Student Assessment (PISA) — 15 yoshli o‘quvchilarning o‘qish, matematika va tabiiy yo‘nalishdagi fanlardan savodxonlik darajasini baholash uchun;
The Teaching and Learning International Survey (TALIS) — rahbar va pedagog kadrlarning umumiy o‘rta taʼlim muassasalarida o‘qitish va taʼlim olish muhitini hamda o‘qituvchilarning ish sharoitlarini o‘rganish uchun. 
PIRLS tadqiqoti haqida maʼlumot
PIRLS tadqiqotida 50 dan ortiq davlatlar ishtirok yetib kelmoqda. 
Mazkur xalqaro tadqiqotning maqsadi turli xil taʼlim tizimidan iborat bo‘lgan davlatlardagi boshlang‘ich maktab o‘quvchilarining matnni o‘qish va qabul qilish bo‘yicha tayyorgarligi hamda o‘quvchilarning har xil yutuqlarga yerishishga sabab bo‘luvchi taʼlim tizimidagi o‘ziga xos xususiyatlarni aniqlash va baholashdan iborat. Albatta bunday tadqiqot xalq taʼlimi sohasidagi ishchilar, olimlar, metodistlar, o‘qituvchilar, ota-onalar va jamoat 
TIMSS tadqiqoti haqida maʼlumot
Maktab matematika va tabiiy fanlar taʼlim sifatining Xalqaro monitoringi (inglizcha – TIMSS – Trends in Mathematics and Sciyence Study) - bu dastur bilim yutuqlarini baholash xalqaro uyushmasi tomonidan tashkillangan (IYEA). Ushbu tadqiqot boshlang‘ich taʼlimning 4-sinf o‘quvchilari va 8-sinf o‘quvchilarini turli davlatlarda matematika va tabiiy fanlar bilimlarining darajasi va sifatini solishtirishga hamda milliy taʼlim tizimidagi farqlarni aniqlashga ko‘maklashadi.
Ushbu tatqiqot 4 yilda bir marta o‘tkaziladi. Shu kunga qadar 6 marta o‘tkazildi: 1995, 1999, 2003, 2007, 2011 va 2015 yillarda. 
1995 yildan 3 marotaba (oxirgisi 2015 yilda) maktab bitiruvchilarining (Rossiyada 11-sinf, AQShda -12-sinf) yutuqlarini aniqlashni o‘z ichiga olgan xolda kengaytirilgan tadqiqot ishlari (Advancyed TIMSS) olib borildi. 
TIMSS xalqaro tadqiqotining asosiy vazifasi maktabning matematika va tabiiy fanlar taʼlimi sifatiga solishtirma baho berish. Har 4 yil davomida 4- va 8-sinf o‘quvchilarining taʼlim yutuqlariga baho berib boriladi va shu bilan birga, nafaqat ularining bilim va ko‘nikmasi, balki ularning ushbu fanlarga bo‘lgan munosabati, qiziqishi, xamda taʼlimga bo‘lgan motivatsiyasini solishirishga imkon beradi. Tadqiqotning asosiy rejasi: 4 yil davomida 4-sinf o‘quvchisi 8-sinfga yetgunga qadar uning matematika va tabiy fanlar bilimining natijalari kuzatib boriladi. Shu yo‘sinda maktabning boshlang‘ich va yuqori sinf o‘quvchilarining bilim yutuqlarining monitoringi amalga oshiriladi.
Ushbu tadqiqotni olib borishda va majmua ishlanmasida dunyoning ko‘plab ilmiy tadqiqot markazlari va professional tashkilotlar ishtirok etadi. Taʼlim sohasidagi test xizmatlari: (YETS- Yeducational Testing Service SSHA), Kanadaning statistik markazi (Statistics Canada), taʼlim yutuqlarini baholash xalqaro assotsiatsiyasining Sekretariati (IYEA, Niderland(gollandlar)lar), taʼlim yutuqlarini baholash xalqaro assotsiatsiyasining maʼlumotlar markazi (DPC IYEA – Data ProcyessingCyenter IYEA, Germaniya) va hokazo. Turli davlat mutaxassislarining koordinatsiyasini kuchaytirish uchun dunyoning yetuk mutaxassislaridan iborat bo‘lgan maslahat qo‘mitalari tashkil etildi. Hozirgi tadqiqot koordinatsiyasi Boston kollejida xalqaro koordinatsiya markazi tomonidan amalga oshirilgan. (ISC – International Study Cyenter, Boston College SSHA)
Rossiyada ushbu tadqiqot (taʼlim sifatini baholash markazi) Rossiya taʼlim akademiyasining fan, taʼlim mohiyati va uslubi instituti xamda fan va taʼlim vazirligi va regionlarning taʼlim boshqaruv organlari tomonidan amalga oshiriladi. 
PISA tadqiqoti haqida asosiy maʼlumotlar
Hozirgi kunda milliy innovatsion tizimni rivojlantirish hamda innovatsion potensialini takomillashtirmoq mamlakatning iqtisodiy o‘sishning yeng muhim omillari hisoblanmoqda.
Shuning uchun mazkur omillarni tadqiq etish muammolari dunyoning ko‘plab davlatlar va xalqaro tashkilotlar uchun dolzarbdir. Shu munosabat bilan innovatsion rivojlanishning darajasini tezkor va ishonchli tahlil qilishga mo‘ljallangan baholash tizimi mavjudligi katta ahamiyatga ega. Bunday baholash tizimlari sifatida obro‘li xalqaro tashkilotlari tomonidan yaratilgan xalqaro reyting tizimlari qo‘llanilmoqda. Shulardan eng mashhur reyting tizimi sifatida INSEAD biznes-maktabi, Kornel universiteti va intellektual mulk Jahon tashkiloti tomonidan qo‘llanilayotgan Global innovatsion indeks xizmat qiladi.
Global innovatsion indeks (bundan buyon GII) innovatsion faoliyat to‘g‘risidagi yeng muhim axborot manbai hamda qaror chiqaruvchi organlar uchun foydali nazorat vositasi sifatida dunyo miqyosida eʼtirof qilingan. Mazkur indeks ham iqtisodiy rivojlangan, ham bozor iqtisodiyoti yendi shakllanayotgan davlatlarga qo‘llanilishi hamda innovatsiyalarga keng ravishda yondashgani uchun eʼtiborga loyiq. 
Jamiyat va davlat hayotining barcha sohalari shiddat bilan rivojlanayotgani islohotlarni mamlakatimizning jahon sivilizatsiyasi yetakchilari qatoriga kirish yo‘lida tez va sifatli ilgarilashini taʼminlaydigan zamonaviy innovatsion g‘oyalar, ishlanmalar va texnologiyalarga asoslangan holda amalga oshirishni taqozo yetadi.
Shuning uchun O‘zbekiston Respublikasi Prezidentining 2018 yil 21 sentyabrdagi PF-5544-son “2019-2021 yillarda O‘zbekiston Respublikasini innovatsion rivojlantirish strategiyasini tasdiqlash to‘g‘risida” Farmonida O‘zbekiston Respublikasining 2030 yilga kelib Global innovatsion indeks reytingi bo‘yicha jahonning 50 ilg‘or mamlakati qatoriga kirishiga yerishish vazifasi belgilangan. 
Iqtisodiy hamkorlik va rivojlanish tashkilotining (Organisation for Economic Cooperation and Development (OYECD) o‘quvchilarni Xalqaro baholash dasturi (Programme for International Student Assessment (bundan buyon PISA baholash tadqiqoti))da olingan ko‘rsatkichlarga eʼtibor qaratish lozim. 
PISA – turli davlatlarda 15 yoshli o‘quvchilarning savodxonligini ( o‘qish, matematika, tabiiy fanlar) hamda bilimlarini amaliyotda qo‘llash qobiliyatini baholovchi test. 
78 ta mamlakatda o‘tkaziladi. Har bir mamlakatda 4500 dan 10000 nafargacha o‘quvchi test sinovlariga jalb etiladi.[footnoteRef:8]  [8:  O‘zbekiston Respublikasi Prezidentining 2018 yil 21 sentyabrdagi PF-5544-son “2019-2021 yillarda O‘zbekiston Respublikasini innovatsion rivojlantirish strategiyasini tasdiqlash to‘g‘risida” Farmoni(Qonun hujjatlari ma’lumotlari milliy bazasi, 22.09.2018-y., 06/18/5544/1951-son)] 


PISA doirasida quyidagilar tadqiq etiladi: 
1.Yoshlar kelajakda o‘zlari duch keladigan qarama-qarshiliklarga qay darajada tayyor? 
2.O‘quvchilar ziddiyatlar sabablarini tahlil qilish, izlash va aniqlash hamda o‘z g‘oyalarini taqdim etishga qodirmi? 
3.O‘quvchilar qay darajada o‘z bilim va ko‘nikmalarini real hayotga tatbiq etish qobiliyatiga ega? 
PISA ning asosiy maqsadi maktabni tugatgandan so‘ng o‘quvchilar faol hayotiy pozitsiyani egallashlariga imkon beradigan chuqur bilimga egalik darajasini baholashdir. 
O‘quvchilar tayyorgarligini baholash uch yo‘nalishda (O‘qish savodxonligi, Matematik savodxonlik, tabiiy-ilmiy savodxonlik) bo‘yicha amalga oshiriladi. Bularning har biri maʼlum bir o‘quv faniga mos keladi. 
Asosiy eʼtibor o‘quvchilar asosiy tushunchalarni anglashiga, yuqorida ko‘rsatilgan uch yo‘nalish doirasida o‘rganilayotgan asosiy usullarni egallashlariga va o‘z bilimlarini turli vaziyatlarda ishlata olish qobiliyatiga qaratiladi. 
Baholashda o‘quvchilarni o‘quv fanlarini to‘liq mazmun mohiyatini o‘zlashtirishiga alohida eʼtibor qaratilmaydi. Tadqiqotda hayotda kerak bo‘ladigan bilim, ko‘nikma va malakalarning o‘zlashtirilishiga hamda o‘quvchilarni fanlarning o‘zaro bog‘liqligidan xabardorligini baholashga eʼtibor qaratiladi. (oldiga qo‘yilgan masalani yechishda turli fanlarni o‘rganish jarayonida olingan bilimlaridan yoki boshqa axborot manbalaridan olingan bilimlaridan foydalanishlariga eʼtibor beriladi) 
PISA dasturida o‘quvchilarning matematik savodxonligi 54 ta topshiriq (84 ta savol), o‘qish savodxonligi 8 ta topshiriq ( 28 ta savol), tabiiy fanlardan bilimi 13 ta topshiriq (35 ta savol), shu yo‘nalishlar bo‘yicha o‘quvchilarning kompetentliligi, muammolarni yecha olish ko‘nikmalari 10 ta topshiriq (19 ta savol) yordamida aniqlanadi. Savollarning 50 foizi javobi tanlanadigan (test) bo‘lsa, 12 foiz savollarning javoblari o‘quvchi tomonidan aniq so‘z yoki raqamlar vositasida ifodalanishi, savollarning qolgan qismiga o‘quvchi yerkin javob yozishi kerak bo‘ladi.
Baʼzi bir topshiriqlar aynan bir hayotiy vaziyatlarga doir, turli murakkablikka ega bir necha savoldan iborat bo‘ladi. 
Testlar bir necha variantda tuziladi. Bunda bir guruhdagi topshiriqlar bir necha variantga kiritilishi mumkin. 
O‘quvchilar haqidagi maʼlumotlar anketa so‘rovnomasi yordamida to‘planadi. (anketani to‘ldirishga 40 daqiqa ajratiladi). 
Maktab maʼmuriyati ham qisqacha anketa to‘ldiradi, maktab xodimlarining soni, o‘qituvchilar mustaqilligi, maktab resurslari, tajribalari haqida maʼlumotlar to‘plash amalga oshiriladi. Olingan maʼlumotlardan oldindan belgilangan omillarning taʼlim natijadorligiga taʼsirini aniqlash maqsadida foydalaniladi. 
Dastlabki qadamlarda (1999 yili) PISA tadqiqotining mualliflari 15 yoshli o‘quvchilarning zamonaviy jamiyatga moslashishga tayyorligini aniqlash masalasini qo‘yganlar. Bu holat PISA tadqiqotining yo‘nalishlaridan biri sifatida – 15 yoshli o‘quvchilarning kundalik hayotdagi muammolarni hal qilish uchun matematika fanidan foydalanish darajasini tayyorgarligini baholash yo‘nalishini belgiladi. Tadqiqot 3 yillik davrlardan iborat bo‘lib, bunda har 9 yilda boshqa yo‘nalishlarga nisbatan matematika yo‘nalishiga kattaroq eʼtibor qaratiladi. [footnoteRef:9] [9:  “PISA 2015 Assessment and Analytical Framework”  xalqaro jurnali. USA.2015.C-30] 

2022 yildagi asosiy yo‘nalish - matematik savodxonligi qilib olinadi. Tadqiqot natijalari har uch yilda turli mamlakatlar taʼlim tizimini belgilovchi ko‘rsatkichlar bilan birga eʼlon qilinib boriladi. Bu axborot ishtirokchi mamlakatlarga o‘z yutuqlarini boshqa mamlakatlarning yutuqlari bilan qiyoslash va bu orqali xalq taʼlimi tizimi bo‘yicha siyosatni aniqlashda foydalanish imkonini beradi.
PISA –o‘quvchilar uchun taʼlim sifatini nostandart qiyosiy o‘rganish, chunki PISA ko‘p vazifalari ular uchun odatiy emas. Tadqiqot o‘rganilgan tarkibni shunchaki yangi vaziyatlarda qo‘llash, inson faoliyati, aloqa va ijtimoiy munosabatlarning turli sohalarida keng ko‘lamli vazifalarni hal qilish qobiliyati sifatida tekshirilmaydi. Tanishuv uchun tabiiy fanlardan topshiriqlar, shuningdek muammolarni birgalikda yechish mahoratini sinovdan o‘tkazadigan misollar taklif etiladi.
O‘zbekiston Respublikasi Vazirlar Mahkamasining “Xalq taʼlimi tizimida taʼlim sifatini baholash sohasidagi xalqaro tadqiqotlarni tashkil etish chora-tadbirlari to‘g‘risida”gi qarori asosida PIRLS, TIMSS, PISA va TALIS xalqaro tadqiqotlarini O‘zbekistonda joriy yetilishi belgilab qo‘yilgan bo‘lib, mazkur tadqiqotlarni joriy etish maqsadida Taʼlim sifatini nazorat qilish davlat inspeksiyasi huzurida Taʼlim sifatini baholash bo‘yicha xalqaro tadqiqotlarni amalga oshirish milliy markazi tashkil etilgan.[footnoteRef:10] [10:  O‘zbekiston Respublikasi Vazirlar Mahkamasining “Xalq taʼlimi tizimida taʼlim sifatini baholash sohasidagi xalqaro tadqiqotlarni tashkil etish chora-tadbirlari to‘g‘risida”gi qarori1.	(Qonun hujjatlari ma’lumotlari milliy bazasi, 29.04.2019-y., 06/19/5712/3034-son)] 

Mazkur xalqaro baholash dasturlari va ular doirasidagi tadqiqotlar Iqtisodiy hamkorlik va taraqqiyot tashkiloti (OYECD) Taʼlim sohasidagi yutuqlarni baholash xalqaro assotsiatsiyasi (IYEA) tomonidan muayyan davriylik asosida dunyo mamlakatlari bilan hamkorlikda tashkil etiladi.
Taʼlim sifatini nazorat qilish davlat inspeksiyasi bilan OYECD hamda IYEA tashkilotlari o‘rtasida imzolangan kelishuv hujjatlariga binoan O‘zbekiston Xalqaro o‘quvchilarni baholash PISA-2022 (avvalgi PISA-2021) hamda O‘quvchilarning matnni o‘qib tushunish darajasini baholash xalqaro dasturi PIRLS-2021 da ishtirok etishga kirishilgan.
Endilikda, TIMSS-2023 xalqaro dasturida qatnashishga kirishildi. Bu borada IYEA tashkilotining “Xalqaro matematik va ilmiy tadqiqotlar (TIMSS) 2023 tendensiyalarida qatnashish uchun rasmiy taklifi”ga muvofiq O‘zbekistonning TIMSS dasturida ilk marotaba qatnashishi masalasida Taʼlim inspeksiyasi huzuridagi Taʼlim sifatini baholash bo‘yicha xalqaro tadqiqotlarni amalga oshirish milliy markazi o‘rtasida olib borilgan muloqotlar asosida IYEA rahbariyatining dastlabki roziligiga erishildi.
IYEA rahbariyati O‘zbekistonning ushbu tadqiqotda qatnashishishidan mamnun yekanligini aytib, O‘zbekistonning taʼlim sharoitiga TIMSSning qaysi turi mos kelishi haqida maslahatlar berdi. Bundan tashqari, IYEA 2021-yil fevral oyida Germaniyaning Gamburg shahrida o‘tkazilishi rejalashtirilayotgan milliy tadqiqot koordinatorlarining birinchi yig‘ilishiga taklif qildi va Boston kolleji mutaxassislari bilan turli xil baholash modellarini muhokama qilish, tadqiqotlar yo‘nalishlarining afzallik va kamchiliklari haqida muhokamalar olib borish uchun qulay imkoniyat yaratib berilishi haqida maʼlum qildi.
TIMSS (Trends in International mathematics and sciyence study) 4- va 8- sinf o‘quvchilarining matematika va tabiiy yo‘nalishdagi fanlardan o‘zlashtirish darajasini baholash dasturi bo‘lib, bu tadqiqot to‘rt yilda bir marta o‘tkaziladi.
TIMSS xalqaro baholash dasturida 4- va 8-sinf o‘quvchilarining matematika va tabiiy fanlar bo‘yicha egallagan bilim darajasi va sifatini solishtirish hamda milliy taʼlim tizimidagi farqlarni aniqlash bilan bir qatorda,qo‘shimcha ravishda maktablarda matematika va tabiiy fanlar bo‘yicha berilayotgan taʼlim mazmuni, o‘quv jarayoni, taʼlim muassasasining imkoniyatlari, o‘qituvchilar salohiyati, o‘quvchilarning oilalari bilan bog‘liq omillari o‘rganiladi.
TIMSS dasturi o‘zining birinchi tadqiqotini 1995-yilda boshlagan bo‘lib, 2019-yilga qadar har to‘rt yilda 1999, 2003, 2007, 2011, 2015 va 2019-yillarda tashkil yetib kelindi. Navbatdagi 8-davriylik 2023-yilda amalga oshirilishi rejalashtirilgan.
Dasturda qatnashayotgan davlatlar soni ham tobora ortib bormoqda, buni 2015-yildagi TIMSS tadqiqotida 57 ta mamlakat qatnashgan bo‘lsa, 2019-yilda bu ko‘rsatkich ortib, 60 dan ortiq davlatni tashkil yetganida ham ko‘rish mumkin. TIMSS 2015 tadqiqot natijalariga ko‘ra, AQSH, Singapur, Gonkong, Koreya Respublikasi, Yaponiya, Rossiya, Buyuk Britaniya kabi davlatlarning taʼlim tizimi yeng yuqori ko‘rsatkichlarni egallagan.
PISA 15 yoshli o‘quvchilarning o‘qish, matematik va tabiiy-ilmiy savodxonlik darajasini baholasa, PIRLS 4-sinf o‘quvchilarining matnni o‘qish va tushunish darajasini baholaydi. TIMSS xalqaro baholash dasturi yesa, 4 va 8-sinf o‘quvchilarining matematika va tabiiy-ilmiy savodxonlik darajasini baholaydi. PIRLS va TIMSSni bir-birini to‘ldiruvchi dasturlar deb eʼtirof etish mumkin.
PISA va TIMSS tadqiqotlarini, ularning ustuvor yo‘nalishlaridan biri sifatida o‘quvchilarning matematik savodxonligini baholashini inobatga olinsa, Respublikamizda matematika sohasini rivojlantirish bo‘yicha olib borilayotgan islohotlarga ham hamnafas bo‘ladi deb aytish mumkin.
O‘zbekiston TIMSS va boshqa xalqaro tadqiqotlarda qatnashish orqali rivojlangan mamlakatlar tajribalarini O‘zbekiston taʼlim tizimida qo‘llash, o‘z natijalarini boshqa davlatlar natijalari bilan qiyosiy taqqoslash imkoniyatlariga ega bo‘ladi.
Tadqiqotda, O‘zbekistonning 4- va 8- sinf o‘quvchilari boshqa davlatlardagi tengdoshlariga nisbatan matematika va tabiiy fanlardan savodxonligi qay darajada yuqori? Matematika va tabiiy fanlar 4- va 8- sinf o‘quvchilari uchun qiziqarli fanmi? Oila tomonidan farzandlarga matematikani va tabiiy fanlarni o‘zlashtirishda qanday hissa qo‘shilmoqda? Bugungi kunda bizning mamlakatimizda matematika va tabiiy fanlarni o‘qitish jarayoni qanday tashkil etilgan? O‘zbekiston matematika va tabiiy fanlar o‘qitish jarayonining boshqa davlatlarga nisbatan o‘ziga xosligi bormi, agar bor bo‘lsa u nimalarda namoyon bo‘ladi? Mamlakatimizda matematika va tabiiy fanlarni o‘qitish bo‘yicha o‘qituvchilar metodlari boshqa mamlakatlar o‘qituvchilari metodlaridan nimasi bilan farq qiladi? kabi asosiy masalalar o‘rganiladi va tadqiq etiladi. Tadqiqotning har to‘rt yillik davriyligida uzluksiz ravishda ishtirok etish global miqyosda mamlakatimiz taʼlim tizimining samaradorligini kuzatib borish imkonini beradi. Ushbu dasturlar O‘zbekiston Respublikasi milliy baholash tizimini takomillashtirish, kompetensiyaviy baholash tizimini joriy qilish orqali taʼlim sifatini oshirishga xizmat qiladi.


II BOB. O‘ZBEKISTONDA TAʼLIM SIFATINI BAHOLASHNING XALQARO TIZIMI
2.1. O‘zbekistonda taʼlim tizimini baholash: mustaqillikkacha va mustaqillikdan keyingi davr misolida
O‘zbekiston Respublikasning 2018 yil 5 iyundagi PQ-3775-son «Oliy taʼlim muassasalarida taʼlim sifatini oshirish va ularning mamlakatda amalga oshirilayotgan keng qamrovli islohotlarda faol ishtirokini taʼminlash bo‘yicha qo‘shimcha chora-tadbirlar to‘g‘risida”gi qaroriga muvofiq yurtimizda taʼlim sifatini baxolashning yangi tartiblari joriy etildi. Mazkur Nizom oliy taʼlim muassasalarida talabalar bilimini nazorat qilish va baholash tizimini belgilaydi.
Mazkur Nizom 2018-2019 o‘quv yilida, shuningdek keyingi o‘quv yillarida oliy taʼlim muassasalariga o‘qishga qabul qilingan talabalarning bilimini nazorat qilish hamda baholashda qo‘llaniladi.
Mazkur Nizom talablari qonunchilik hujjatlariga muvofiq o‘quv jarayoni modul tizimiga asoslangan oliy taʼlim muassasalarida talabalar bilimini nazorat qilish va baholashda qo‘llanilmaydi.[footnoteRef:11] [11:  O‘zbekiston Respublikasning 2018 yil 5 iyundagi PQ-3775-son «Oliy taʼlim muassasalarida taʼlim sifatini oshirish va ularning mamlakatda amalga oshirilayotgan keng qamrovli islohotlarda faol ishtirokini taʼminlash bo‘yicha qo‘shimcha chora-tadbirlar to‘g‘risida”gi Qarori (Qonun hujjatlari ma’lumotlari milliy bazasi, 06.06.2018-y., 07/18/3775/1313-son)] 

Talabalar oliy taʼlim muassasalari professor-o‘qituvchilari tomonidan birinchi mashg‘ulotda mazkur Nizom talablari bilan tanishtirilishi shart.
Talabalar bilimini baholashda malakaviy amaliyot, kurs ishi, fan (fanlararo) davlat attestatsiyasi, bitiruv malakaviy ishi, shuningdek magistratura bosqichida ilmiy-tadqiqot va ilmiy-pedagogik ishlar hamda magistrlik dissertatsiyasi bo‘yicha mazkur Nizomda belgilangan baholash mezonlari qo‘llaniladi.
Nazorat turlari va baholash mezonlari
1. Nazorat turlari
1. Oliy taʼlim muassasalarida talabalar bilimini nazorat qilish oraliq va yakuniy nazorat turlarini o‘tkazish orqali amalga oshiriladi.
2. Oraliq nazorat semestr davomida ishchi fan dasturining tegishli bo‘limi tugagandan keyin talabaning bilim va amaliy ko‘nikmalarini baholash maqsadida o‘quv mashg‘ulotlari davomida o‘tkaziladi.
3. Oraliq nazorat turi har bir fan bo‘yicha fanning xususiyatidan kelib chiqqan holda 2 martagacha o‘tkazilishi mumkin.
Oraliq nazorat turini o‘tkazish shakli va muddati fanning xususiyati va fanga ajratilgan soatlardan kelib chiqib tegishli kafedra tomonidan belgilanadi.
4. Oraliq nazorat turining topshiriqlari tegishli kafedra professor-o‘qituvchilari tomonidan ishlab chiqiladi va mazkur kafedra mudiri tomonidan tasdiqlanadi.
5. Semestr davomida haftasiga 2 akademik soatdan (tibbiyot oliy taʼlim muassasalarida 4 akademik soatdan) kam bo‘lgan fanlar bo‘yicha oraliq nazorat turi o‘tkazilmaydi.
6. Talabaning amaliy, seminar, laboratoriya mashg‘ulotlari va mustaqil taʼlim topshiriqlarini bajarishi, shuningdek uning ushbu mashg‘ulotlardagi faolligi fan o‘qituvchisi tomonidan baholab boriladi. 
Talabani oraliq nazorat turi bo‘yicha baholashda, uning o‘quv mashg‘ulotlari davomida olgan baholari inobatga olinadi.
7. Yakuniy nazorat turi semestr yakunida (tibbiyot oliy taʼlim muassasalarida fan yakunida) tegishli fan bo‘yicha talabaning nazariy bilim va amaliy ko‘nikmalarini o‘zlashtirish darajasini aniqlash maqsadida o‘tkaziladi.
8. Yakuniy nazorat turini o‘tkazish shakli tegishli fan bo‘yicha kafedra tomonidan belgilanadi.
9. Yakuniy nazorat turi oliy taʼlim muassasasining tegishli fakultet dekani yoki o‘quv-uslubiy bo‘lim tomonidan ishlab chiqiladigan hamda o‘quv ishlari bo‘yicha prorektor tomonidan tasdiqlanadigan Yakuniy nazorat turlarini o‘tkazish jadvaliga muvofiq o‘tkaziladi.
10. Tibbiyot oliy taʼlim muassasalarida oraliq va yakuniy nazorat turlari obʼektiv tizimlashtirilgan klinik sinov yoki obʼektiv tizimlashtirilgan imtihon shakllarida o‘tkazilishi mumkin.
2.Talabalar bilimini baholash mezonlari
 Talabalarning bilimi quyidagi mezonlar asosida:
talaba mustaqil xulosa va qaror qabul qiladi, ijodiy fikrlay oladi, mustaqil mushohada yuritadi, olgan bilimini amalda qo‘llay oladi, fanning (mavzuning) mohiyatini tushunadi, biladi, ifodalay oladi, aytib beradi hamda fan (mavzu) bo‘yicha tasavvurga ega deb topilganda — 5 (aʼlo) baho;
talaba mustaqil mushohada yuritadi, olgan bilimini amalda qo‘llay oladi, fanning (mavzuning) mohiyatni tushunadi, biladi, ifodalay oladi, aytib beradi hamda fan (mavzu) bo‘yicha tasavvurga ega deb topilganda — 4 (yaxshi) baho; 
talaba olgan bilimini amalda qo‘llay oladi, fanning (mavzuning) mohiyatni tushunadi, biladi, ifodalay oladi, aytib beradi hamda fan (mavzu) bo‘yicha tasavvurga ega deb topilganda — 3 (qoniqarli) baho;
talaba fan dasturini o‘zlashtirmagan, fanning (mavzuning) mohiyatini tushunmaydi hamda fan (mavzu) bo‘yicha tasavvurga ega emas deb topilganda — 2 (qoniqarsiz) baho bilan baholanadi. 
Nazorat turlarini o‘tkazish bo‘yicha tuzilgan topshiriqlarning mazmuni talabaning o‘zlashtirishini xolis (obʼektiv) va aniq baholash imkoniyatini berishi shart. 
3. Talabalar bilimini baholash
Talabalar bilimini baholash 5 baholik tizimda amalga oshiriladi.
 Oraliq nazorat turini o‘tkazish va mazkur nazorat turi bo‘yicha talabaning bilimini baholash tegishli fan bo‘yicha o‘quv mashg‘ulotlarini olib borgan professor-o‘qituvchi tomonidan amalga oshiriladi. 
Yakuniy nazorat turini o‘tkazish va mazkur nazorat turi bo‘yicha talabaning bilimini baholash o‘quv mashg‘ulotlarini olib bormagan professor-o‘qituvchi tomonidan amalga oshiriladi. 
Tegishli fan bo‘yicha o‘quv mashg‘ulotlarini olib borgan professor-o‘qituvchi yakuniy nazorat turini o‘tkazishda ishtirok etishi taqiqlanadi. 
Yakuniy nazorat turini o‘tkazishda kelishuv asosida boshqa oliy taʼlim muassasalarining tegishli fan bo‘yicha professor-o‘qituvchilari jalb qilinishi mumkin.
Tibbiyot oliy taʼlim muassasalarida oraliq va yakuniy nazorat turlarini o‘tkazish, shuningdek talabalarning bilimini baholash tegishli kafedra mudiri tomonidan tashkil etiladigan komissiya tomonidan amalga oshiriladi.
Komissiya tarkibi tegishli fan professor-o‘qituvchilari va soha mutaxassislari orasidan shakllantiriladi.
Komissiya tarkibiga kelishuv asosida boshqa tashkilotlarning soha mutaxassislari ham jalb qilinishi mumkin.
Oliy taʼlim muassasasida nazorat turlarini o‘tkazilishi tegishli oliy taʼlim muassasasining taʼlim sifatini nazorat qilish bo‘limi tomonidan doimiy ravishda o‘rganib boriladi. Bunda nazorat turlarini o‘tkazilish tartibi buzilganligi aniqlangan hollarda, o‘tkazilgan nazorat turlarining natijalari bekor qilinishi hamda tegishli nazorat turi qaytadan o‘tkazilishi mumkin.
Talaba tegishli fan bo‘yicha yakuniy nazorat turi o‘tkaziladigan muddatga qadar oraliq nazorat turini topshirgan bo‘lishlari shart. 
Oraliq nazorat turini topshirmagan, shuningdek ushbu nazorat turi bo‘yicha “2” (qoniqarsiz) baho bilan baholangan talaba yakuniy nazorat turiga kiritilmaydi.
Yakuniy nazorat turiga kirmagan yoki kiritilmagan, shuningdek ushbu nazorat turi bo‘yicha “2” (qoniqarsiz) baho bilan baholangan talaba akademik qarzdor hisoblanadi.
Talaba uzrli sabablarga ko‘ra oraliq va (yoki) yakuniy nazorat turiga kirmagan taqdirda ushbu talabaga tegishli nazorat turini qayta topshirishga fakultet dekanining farmoyishi asosida ruxsat beriladi.
Bir kunda 1 tadan ortiq fan bo‘yicha yakuniy nazorat turi o‘tkazilishiga yo‘l qo‘yilmaydi. Yakuniy nazorat turlarini o‘tkazish kamida 2 kun oralig‘ida belgilanishi lozim.
Bitiruvchi kurs bo‘lmagan talabalar kuzgi semestr natijalari bo‘yicha 3 tagacha fandan (fanlardan) akademik qarzdorligi bo‘lgan hollarda talabaga bir oygacha, bahorgi semestr natijalari bo‘yicha 3 tagacha fandan (fanlardan) akademik qarzdorligi bo‘lgan talabaga tegishli fan (fanlar) bo‘yicha oraliq va (yoki) yakuniy nazorat turlarini yangi o‘quv yili boshidan qayta topshirish uchun 1 oy muddat beriladi. 
Bitiruvchi kurs talabalariga bahorgi semestr natijalari bo‘yicha o‘zlashtirmagan fandan (fanlardan) qayta topshirish uchun yakuniy davlat attestatsiyasi boshlangunga qadar ruxsat beriladi.
Fanlardan akademik qarzdorligi 4 ta va undan ko‘p bo‘lgan talabalarga qayta topshirishga ruxsat berilmaydi va ular oliy taʼlim muassasasi rektorining (boshlig‘ining, filial direktorining) buyrug‘i bilan kursdan qoldiriladi.
Talabaga oraliq va (yoki) yakuniy nazorat turini qayta topshirish uchun berilgan muddat davomida talaba tomonidan qayta topshirishlar soni 2 martadan ko‘p bo‘lmasligi kerak.
Talaba oraliq va (yoki) yakuniy nazorat turini birinchi marta qayta topshirishdan o‘ta olmagan taqdirda, fakultet dekani tomonidan komissiya tuziladi. Komissiya tarkibi tegishli fan bo‘yicha professor-o‘qituvchi va soha mutaxassislari orasidan shakllantiriladi. 
Ikkinchi marta oraliq va (yoki) yakuniy nazorat turini o‘tkazish va talabani baholash mazkur komissiya tomonidan amalga oshiriladi. 
Berilgan muddat davomida mavjud bo‘lgan qarzdorlikni topshira olmagan talaba bo‘yicha fakultet dekani bildirgi bilan oliy taʼlim muassasasi rektorini (boshlig‘ini, filial direktorini) xabardor qiladi va ushbu talaba rektor (boshliq, filial direktori) buyrug‘i asosida kursdan qoldiriladi. 
Talaba uzrli sabablarsiz malakaviy amaliyotga qatnashmagan, shuningdek malakaviy amaliyot yakunlari bo‘yicha “2” (qoniqarsiz) baho bilan baholangan hollarda, u akademik qarzdor hisoblanadi va kursdan qoldiriladi. 
Kursda qoldirilgan talaba fanni (fanlarni) o‘zlashtirmagan semestr boshidan to‘lov-kontrakt asosida mazkur o‘quv yilining tegishli semestri uchun tasdiqlangan o‘quv rejaga muvofiq o‘qishni davom ettiradi. 
Baholash natijasidan norozi bo‘lgan talabalar fakultet dekani tomonidan tashkil etiladigan Apellyatsiya komissiyasiga apellyatsiya berish huquqiga ega.
Apellyatsiya komissiyasi tarkibiga talabani baholashda ishtirok etmagan tegishli fan professor-o‘qituvchilari orasidan komissiya raisi va kamida to‘rt nafar aʼzo kiritiladi. 
Talaba baholash natijasidan norozi bo‘lgan taqdirda, baholash natijasi eʼlon qilingan vaqtdan boshlab 24 soat davomida apellyatsiya berishi mumkin. Talaba tomonidan berilgan apellyatsiya Apellyatsiya komissiyasi tomonidan 2 kun ichida ko‘rib chiqilishi lozim.
Talabaning apellyatsiyasini ko‘rib chiqishda talaba ishtirok etish huquqiga ega.
Apellyatsiya komissiyasi talabaning apellyatsiyasini ko‘rib chiqib, uning natijasi bo‘yicha tegishli qaror qabul qiladi. Qarorda talabaning tegishli fanni o‘zlashtirgani yoki o‘zlashtira olmagani ko‘rsatiladi.
Apellyatsiya komissiyasi tegishli qarorni fakultet dekani va talabaga yetkazilishini taʼminlaydi.
4. Baholash natijalarini qayd qilish
Talabalar bilimini baholash tegishli fan bo‘yicha professor-o‘qituvchi tomonidan Talabalarning fanlarni o‘zlashtirishini hisobga olish jurnalida (bundan buyon matnda Jurnal deb yuritiladi) qayd etib boriladi. Professor-o‘qituvchi qo‘shimcha ravishda talabalar bilimini baholashni elektron tizimda ham yuritishi mumkin. 
Professor-o‘qituvchi jurnalda talabaga qo‘yilgan baholarni shu kunning o‘zida qayd etib boradi. Agar talabaning bilimini baholash yozma ish shaklida o‘tkazilgan bo‘lsa, bunda professor-o‘qituvchi talabalarning natijalarini 3 kundan ko‘p bo‘lmagan muddatda Jurnalga qayd etishi lozim. 
Nazorat turi bo‘yicha talabaning bilimi “3” (qoniqarli) yoki “4” (yaxshi) yoxud “5” (aʼlo) baho bilan baholanganda, nazorat turini qayta topshirishga yo‘l qo‘yilmaydi. 
Talaba nazorat turi o‘tkazilgan vaqtda uzrli sabablarsiz qatnashmagan hollarda Jurnalga “0” belgisi yozib qo‘yiladi.
Jurnal tegishli fan bo‘yicha o‘quv mashg‘ulotlarini olib borgan professor-o‘qituvchi, kafedra mudiri va fakultet dekani tomonidan imzolanadi hamda fakultet dekanatida saqlanadi. Jurnalning saqlanishi uchun fakultet dekani masʼul hisoblanadi.
Talabalarning yakuniy nazorat turi bo‘yicha baholari Jurnalga qayd etilganda, shu kunning o‘zida talabaning Baholash daftariga ham yozib qo‘yilishi kerak.
Yakuniy nazorat turi bo‘yicha talabaning bilimi “2” (qoniqarsiz) baho bilan baholangan yoki Jurnalga “0” belgisi yozib qo‘yilgan hollarda ushbu baho yoki belgi talabaning Baholash daftariga yozilmaydi.
Jurnalning o‘z vaqtida, to‘g‘ri va to‘liq yuritilishi, shuningdek undagi baho va boshqa maʼlumotlarga asossiz o‘zgartirishlar kiritilmasligi uchun fakultet dekani va tegishli fan bo‘yicha professor-o‘qituvchi masʼul hisoblanadi.
Tegishli o‘quv yili yakuni bo‘yicha ishchi o‘quv rejadagi fanlar bo‘yicha “3” (qoniqarli) yoki “4” (yaxshi) yoxud “5” (aʼlo) baho bilan baholangan talaba oliy taʼlim muassasasi rektorining (boshlig‘ining, filial direktorining) buyrug‘iga asosan keyingi kursga o‘tkaziladi. 
Baholash natijalari kafedra yig‘ilishlari, fakultet va oliy taʼlim muassasasi Kengashlarida muntazam ravishda muhokama etib boriladi va tegishli qarorlar qabul qilinadi.
O‘zbekiston Respublikasining oliy taʼlim muassasalarida talabalar o‘zlashtirishini baholash tizimini 5 baho yoki 100 ballik tizim va ilg‘or xorijiy davlatlar oliy taʼlim tizimida qo‘llaniladigan baholash tizimiga qiyosiy taqqoslash hamda ularga o‘tkazish mazkur Nizomning ilovasiga muvofiq jadvallar asosida amalga oshiriladi. 


Oliy taʼlim muassasalarida talabalar bilimini nazorat qilish va baholash tizimi to‘g‘risidagi nizomga 
ILOVA
	                                                                                                             1- jadval
Baholashni 5 baholik shkaladan 100 ballik shkalaga o‘tkazish
JADVALI

	5 baholik shkala
	100 ballik shkala
	
	5 baholik shkala
	100 ballik shkala
	
	5 baholik shkala
	100 ballik shkala

	5,00 — 4,96
	100
	
	4,30 — 4,26
	86
	
	3,60 — 3,56
	72

	4,95 — 4,91
	99
	
	4,25 — 4,21
	85
	
	3,55 — 3,51
	71

	4,90 — 4,86
	98
	
	4,20 — 4,16
	84
	
	3,50 — 3,46
	70

	4,85 — 4,81
	97
	
	4,15 — 4,11
	83
	
	3,45 — 3,41
	69

	4,80 — 4,76
	96
	
	4,10 — 4,06
	82
	
	3,40 — 3,36
	68

	4,75 — 4,71
	95
	
	4,05 — 4,01
	81
	
	3,35 — 3,31
	67

	4,70 — 4,66
	94
	
	4,00 — 3,96
	80
	
	3,30 — 3,26
	66

	4,65 — 4,61
	93
	
	3,95 — 3,91
	79
	
	3,25 — 3,21
	65

	4,60 — 4,56
	92
	
	3,90 — 3,86
	78
	
	3,20 — 3,16
	64

	4,55 — 4,51
	91
	
	3,85 — 3,81
	77
	
	3,15 — 3,11
	63

	4,50 — 4,46
	90
	
	3,80 — 3,76
	76
	
	3,10 — 3,06
	62

	4,45 — 4,41
	89
	
	3,75 — 3,71
	75
	
	3,05 — 3,01
	61

	4,40 — 4,36
	88
	
	3,70 — 3,66
	74
	
	3,00
	60

	4,35 — 4,31
	87
	
	3,65 — 3,61
	73
	
	3,0 dan kam
	60 dan kam



	2-jadval
Oliy taʼlimda talabalar o‘zlashtirishini baholash tizimlarini qiyosiy taqqoslash
JADVALI

	Taklif etilayotgan O‘zbekiston tizimi
	Rossiya tizimi (MDU)*
	Yevropa kredit transfer tizimi
	Amerika tizimi
(A- F)
	Britaniya tizimi
(%)
	Yaponiya tizimi
(%)
	Koreya 
tizimi
(%)
	O‘zbekiston tizimi
(%)

	«5”
	«5”
	«A”
	«A+»
	70 — 100
	80 — 100
	90 — 100
	90 — 100

	
	
	
	«A”
	
	
	
	

	
	
	
	«A-»
	65 — 69
	
	
	

	«4”
	«4”
	«B”
	«B+»
	60 — 64
	70 — 79
	80 — 89
	70 — 89,9

	
	
	«C”
	«B”
	50 — 59
	
	
	

	
	
	
	«B-»
	
	
	
	

	«3”
	«3”
	«D”
	«C+»
	45 — 49
	60 — 69
	70 — 79
	60 — 69,9

	
	
	«E”

	«C”
	40 — 44
	
	
	

	
	
	
	«C-»
	
	
	
	

	
	
	
	«D+»
	
	
	60 — 69
	

	
	
	
	«D”
	
	
	
	

	
	
	
	«D-»
	
	
	
	

	«2”
	«2”
	«FX” «F”
	«F”
	0 — 39
	0 — 59
	0 — 59
	0 — 59,9

	
	
	
	
	
	
	
	





2.2.Xalqaro baholash dasturlari (PISA, PIRLS) asosida O‘zbekiston  taʼlim muassasalarida PISA 2021 halqaro baholash dasturiga tayyorgarlik: harakat,  imkoniyat,  natija.
So‘nggi yillarda mamlakatimizda amalga oshirilayotgan islohotlar natijasida ulkan iqtisodiy o‘sish ko‘rsatkichlariga erishilayotganligi sababli barcha sohalarda malakali kadrlar va yetuk mutaxassislarga bo‘lgan talab yanada oshmoqda. Bu o‘z-o‘zidan o‘quvchilarimizning darslarga qiziqish xususiyatlarini oshirish va o‘qituvchilarning har tomonlama taʼlimtarbiyasiga eʼtiborini kuchaytirishni talab etadi. Yuqoridagi talablarning taʼlim tizimi uchun juda muhim ekanligi, aksariyat xorijiy davlatlardagi kabi taʼlim va fan sohalari rivojlanishini baholash va monitoring qilish orqali taʼlim sifatini oshirishga qaratilgan ilg‘or tajribalarni sohaga jalb qilish kerakligini anglatadi. 2021 yilda o‘quvchilar bilimini xalqaro standartlar asosida baholash PISA tizimiga o‘tishga tayyorgarlik ko‘rilmoqda. 11 yillik majburiy taʼlim tizimiga o‘tilishi munosabati bilan xalqaro tajribani o‘rgangan holda 2017 yili 10−11-sinflari uchun yangi o‘quv rejasi ishlab chiqildi va unda o‘quv fanlari 23 tadan 12 taga optimallashtirildi. 2017 yilda 10-sinflar uchun 140 nomdagi jami 9,0 mln. nusxada, 2018 yilda 11- sinflar uchun 137 nomdagi jami 9,7 mln. nusxada darsliklar chop etildi. 2017−2018 o‘quv yilidan boshlab 11 yillik majburiy umumiy o‘rta taʼlim tizimiga o‘tildi. Hozirda umumtaʼlim maktablarida 736185 nafar o‘quvchilar 10−11-sinflarda taʼlim olmoqda. Shuningdek, 11 yillik majburiy taʼlim tizimiga o‘tilishi munosabati bilan o‘quvchilarni kasbhunarga o‘rgatish tizimining yangicha mexanizmi joriy etilib, 2018/2019 o‘quv yilida 10−11-sinf o‘quvchilari kasb-hunar kollejlari bazasida 1 748 ta o‘quv-ishlab chiqarish majmualarida 737642 nafar (ulardan 1457 nafari nodavlat taʼlim muassasalari o‘quvchilari) o‘quvchiga 51 ta kasblar o‘rganilmoqda. (2017 yili 279 124 nafar o‘quvchiga 1488 ta majmuada 40 ta kasb). O‘quv-ishlab chiqarish majmualarida yangi kasblar, yaʼni AKT sohasida dasturlovchi, kompyuter dizayneri, komyuterlarni sozlash texnigi kabi mehnat bozorida ehtiyoj yuqori bo‘lishi kutilayotgan hamda ko‘p haq to‘lanadigan kasblar hisobiga kengaytirish choralari ko‘rilmoqda. Majmualarda jami 10833 nafar o‘qituvchilar kasb-hunar sirlarini o‘rgatmoqda. Shundan, 8570 nafari oliy maʼlumotli o‘qituvchilar, 2263 nafari o‘rta-maxsus maʼlumotli ishlab-chiqarish taʼlimi ustalaridir. O‘quv-ishlab chiqarish majmualarida taʼlim jarayonini tashkil etish bo‘yicha meʼyoriy-huquqiy baza yaratildi. Jumladan, kasblar bo‘yicha malaka talablari belgilandi, o‘quv reja va dasturlar ishlab chiqilib, tasdiqlandi, o‘quv-ishlab chiqarish majmualarida o‘quvchilarni baholash mezonlari va yakuniy attestatsiyadan o‘tkazish tartibi belgilandi. 2018 yilda 333 ta taʼlim muassasalarini kasblar bo‘yicha 489 ta sinflar to‘plami bilan jihozlash choralari ko‘rilmoqda. 2019 yildan boshlab, 635 ta maktablarda tashkil etilgan va minimum darajada jihozlangan o‘quv-ishlab chiqarish majmualariga mavjud kasblar bo‘yicha 2,1 mlrd. so‘mlik xom-ashyo yetkazib berish ko‘zda tutilmoqda[1]. 2022 yilda O‘zbekiston Xalqaro o‘quvchilarni baholash dasturida (Program for International Student Assessment, PISA) ishtirok etadi. Aslida bu dastur ushbu 2021 yilda o‘tkazilishi kerak edi, ammo koronovirus pandemiyasi sababli keyingi yilda o‘tkaziladigan bo‘ldi. O‘zbekistonda ushbu xalqaro dasturga tayyorgarlik ko‘rish uchun taʼlim tizimining asosiy bo‘g‘ini bo‘lgan maktab tizimiga ham katta eʼtibor qaratilmoqda. Respublikamizning barcha hududlaridagi maktablar moddiy-texnik bazasini yangilash, o‘qituvchi va pedagog kadrlarni malakasini oshirish orqali o‘quvchilarining bilim sifatini yangi bosqichlarga olib chiqish borasida bir qator qarorlar, farmon, farmoyishlar qabul qilindi. O‘zbekiston Respublikasi Vazirlar Mahkamasining 2018 yil 8 dekabrdagi “Xalq taʼlimi tizimida taʼlim sifatini baholash sohasidagi xalqaro tadqiqotlarni tashkil etish chora-tadbirlari to‘g‘risida”gi 997- sonli qarorida eng ustivor vazifa qilib quyidagilar olindi: Xalqaro tadqiqotlar natijalariga asoslangan holda o‘qish, matematika va tabiiy yo‘nalishdagi fanlardan davlat taʼlim standartlari, o‘quv dasturlari hamda o‘quv adabiyotlari mazmuniga o‘zgartirish va qo‘shimchalar kiritish; PISA baholash dasturi yo‘nalishidagi savollar milliy bazasini yaratish va o‘quv dasturlariga integratsiya qilish; O‘quvchilar savodxonligini baholashning milliy tizimini yaratish va 2019-2021 yillarda amaliy ko‘nikmalarini shakllantirilishini baholashga qaratilgan sinovlarni tizimli ravishda o‘tkazib borish.[footnoteRef:12] Shuningdek, Prezidentimizning farmoni bilan “O‘zbekiston Respublikasi Xalq taʼlimi tizimini 2030 yilgacha rivojlantirish konsepsiyasi” tasdiqlangan bo‘lib, unda O‘zbekiston Respublikasining 2030 yilga kelib PISA xalqaro baholash dasturining reytingi bo‘yicha jahonning birinchi 30 ta ilg‘or mamlakati qatoriga kirishiga erishish ustuvor vazifa etib belgilangan. Qarorda 2019 - 2021 yillar davomida respublikaning har bir hududida bosqichma-bosqich STEAM (fan, texnologiya, injiniring, sanʼat va matematika) yo‘nalishlariga ixtisoslashtirilgan «Prezident maktablarini» tashkil etish; oliy taʼlim muassasalarining ilmiy salohiyatga ega pedagogik jamoasini umumtaʼlim maktablarida iqtidorli bolalar bilan ishlashga va taʼlim sifatini baholashga jalb qilish; O‘zbekistonda xalqaro PISA baholash dasturiga tayyorgarlik ko‘rish va maktablardagi taʼlim sifatini yaxshilash uchun bugungi kunda Finlyandiya tajribasini o‘rganmoqda. Sababi Finlyandiya keyingi yillarda taʼlim bo‘yicha xalqaro musobaqalarda yuqori natijalarni qayd etib kelmoqda. Xulosa qilib aytganda, xalqaro baholash dasturlarida muvaffaqiyatli ishtirok etish, bevosita taʼlim sifatini oshirish bilan bog‘liqdir. Unda ishtirok etish, nafaqat O‘zbekiston, balki jahon hamjamiyatida o‘quvchilarning o‘quv dasturlarini yodda saqlab qolganligini baholashdan ularning kompetensiyalarini baholash, yaʼni maktabda egallagan bilimlarini real hayotiy vaziyatlarda qo‘llay olishi, ijodiy va mantiqiy fikrlash ko‘nikmalarini rivojlantirish va uni baholashga o‘tishda muhim vosita bo‘lib hisoblanadi. [12:  O‘zbekiston Respublikasi Vazirlar Mahkamasining 2018 yil 8 dekabrdagi “Xalq taʼlimi tizimida taʼlim sifatini baholash sohasidagi xalqaro tadqiqotlarni tashkil etish chora-tadbirlari to‘g‘risida”gi 997- sonli qarori(Qonun hujjatlari ma’lumotlari milliy bazasi, 08.12.2018-y., 06/19/5712/3024-son)] 



XULOSA
Dunyoda yuzdan ortiq davlat oʻz mamlakatida joriy etilgan taʼlim sifatini xolisona baholash maqsadida PISA, TIMSS, PIRLS, TALIS, EGRA hamda EGMA kabi xalqaro baholash tadqiqotlarida ishtirok etadi. Jumladan, Oʻzbekistonning ham birinchi marta PISA va boshqa xalqaro baholash tadqiqotlarida ishtirok etishi davlatimizning yanada rivojlanishiga o‘z hissasini qo‘shadi.
Davlatimiz rahbarining 2019-yil 29-apreldagi “Oʻzbekiston Respublikasi xalq taʼlimi tizimini 2030-yilgacha rivojlantirish konsepsiyasini tasdiqlash toʻgʻrisida”gi farmonida 2030-yilga borib PISA oʻquvchilarni baholash dasturi reytingi boʻyicha jahonning birinchi 30 ta ilgʻor mamlakati qatoriga kirishiga erishish boʻyicha vazifalar belgilangan.
PISA, TIMSS va PIRLS xalqaro baholash dasturlariga tayyorgarlik koʻrish maqsadida “Stesting” loyihasi doirasida 100 dan ortiq trenajyor video yaratildi va “Stesting” platformasi ishga tushirildi.
Bu platforma oʻquvchilarning xalqaro baholash dasturlari doirasidagi topshiriqlar bilan ishlash koʻnikmasini shakllantirishga qaratilgan elektron tizim va video mahsulotlarni oʻz ichiga olgan. Unga 1500 tadan ortiq test joylashtirilgan.
Xalqaro tadqiqotlarga tayyorgarlik koʻrish, testlarni yechish koʻnikmasini shakllantirishga qaratilgan mazkur elektron platforma sentyabr-oktyabr oylarida muayyan maktablarda tajriba-sinovdan oʻtkazildi. Eng muhim jihatlardan biri ushbu platformadan foydalanish mutlaqo bepul. Bugunga qadar ushbu platformada 2,6 milliondan ortiq oʻquvchi roʻyxatdan oʻtgan va ularning diagnostik baholash natijalari tahlil qilingan.

